 **ARHOLIAD MYNEDIAD**

**MAWRTH 2023**

**Addysg ac Astudiaethau Plentyndod**

**Amser: 1.5 awr**

**Atebwch 2 gwestiwn**

1. "44% of teachers in England plan to quit within five years " (Guardian, Ebrill 2022). Ysgrifennwch drafodaeth feirniadol yn rhoi tri rheswm pam y mae hyn yn wir ac awgrymu sut i ddatrys y sefyllfa.
2. Mae 'Addysg y Blynyddoedd Cynnar (0-5)' yn ymadrodd sy’n achosi anghytundeb; mae rhai yn awgrymu y dylai plant yn y blynyddoedd cynnar fwynhau eu plentyndod yn hytrach na chael eu gorfodi i baratoi am y system addysg. Beth yw’r dadleuon y gellid eu defnyddio o blaid ac yn erbyn 'addysg y blynyddoedd cynnar'?
3. Yn ystod pandemig Covid 19, bu cynnydd dramatig yn y defnydd o dechnoleg mewn addysg. Wrth fynd nôl i ddysgu wyneb yn wyneb, ysgrifennwch drafodaeth feirniadol yn dangos sut y dylid integreiddio technoleg i addysg o ddydd i ddydd.
4. Mae gwyliau'r ysgol yn achosi trafferth i blant oherwydd yr effaith maent yn ei chael ar gynnydd eu haddysg. Beth yw'r dadleuon o blaid ac yn erbyn newid strwythur y flwyddyn ysgol?
5. Mae newid y cwricwlwm yng Nghymru yn cynnig cyfle i newid natur arholiadau TGAU yn sylweddol. Cloriannwch fanteision ac anfanteision newid o'r fath.
6. Ni ddylai addysg fod yn orfodol, a dylai plant gael dewis a ydynt am gymryd rhan mewn addysg ai peidio. Dadansoddwch y dadleuon posib o blaid gwneud addysg yn wirfoddol.
7. Cafodd y ffaith fod ysgolion wedi eu cau yn ystod pandemig Covid-19 effaith sylweddol ar addysg a datblygiad plant a phobl ifanc. Nodwch y tri effaith mwyaf arwyddocaol yn eich barn chi a gwerthuso sut y gellir mynd i'r afael â'r effeithiau hynny.
8. Mae cwricwlwm newydd Cymru yn awgrymu mai un o'i bedwar diben yw creu 'unigolion iach, hyderus' (Llywodraeth Cymru, 2015). I ba raddau y gall cwricwlwm addysg gyfrannu tuag at iechyd a hyder? Ysgrifennwch drafodaeth feirniadol yn rhoi tri awgrym ar sut y gallai ysgolion wneud hyn.